HMPRO บวกกว่า 2% ทุบสถิติออลไทม์ไฮ! โบรกฯอัพเป้าใหม่ 19.60 บ. ชูท็อปพิคกลุ่ม
HMPRO บวก 2% ทุบสถิติออลไทม์ไฮ! โบรกฯอัพเป้า 19.60 บ. ชูท็อปพิคกลุ่ม! ล่าสุดอยู่ที่ 17.30 บาท บวก 0.40 บาท หรือ 2.37% มูลค่าซื้อขาย 505.06 ล้านบาท
HMPRO บวก 2% ทุบสถิติออลไทม์ไฮ! โบรกฯอัพเป้า 19.60 บ. ชูท็อปพิคกลุ่ม! ล่าสุดอยู่ที่ 17.30 บาท บวก 0.40 บาท หรือ 2.37% มูลค่าซื้อขาย 505.06 ล้านบาท
11 มิ.ย. 2562

บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ล่าสุด ณ เวลา 15.02 น. อยู่ที่ 17.30 บาท บวก 0.40 บาท หรือ 2.37% สูงสุดที่ 17.40 บาท ต่ำสุดที่ 16.90 บาท ด้วยมูลค่าซื้อขาย 505.06 ล้านบาท ทั้งนี้ ราคาหุ้น HMPRO ปรับตัวขึ้นสูงสุดนับตั้งเข้าซื้อขายในตลาดหลักทรัพย์ฯ เมื่อวันที่ 30 ส.ค.2544

โดย บล.บัวหลวง ระบุในบทวิเคราะห์ แนะนำ “ซื้อ” หุ้น HMPRO ประเมินราคาเป้าหมายใหม่ 19.60 บาท โดยชอบพื้นฐาน HMPRO มากที่สุดในกลุ่มเนื่องจากแนวโน้มผลการดำเนินงานที่เติบโตแข็งแกร่ง (คาดการณ์กำไรหลักโตเฉลี่ย 13%/ปี ในช่วงปี 2562-2564) Valuation ของ HMPRO สมควรที่จะเทรด Premium เพราะความเป็นผู้นำในภาค Modern Trade Home Center ในประเทศไทย HMPRO เทรดที่ระดับ PE ที่ 35 เท่า และจะลดลงเหลือ 31 เท่า ในปี 2563 ค่า PEG ปี 2562 อยู่ที่ 2.5 เท่า ซึ่งไม่ได้สูงกว่าค่าเฉลี่ยของกลุ่มค้าปลีก